Turinys
Rodyklė 🔎︎

# JDBC ryšys

Čia nustatomos ryšio su JDBC duomenų baze parinktys.

## JDBC pavyzdžiai

Prie JDBC duomenų bazės iš „LibreOffice“ programos galima prisijungti naudojant JDBC tvarkyklės klasę. Tvarkyklės klasę turi pateikti duomenų bazės programinės įrangos kūrėjai. JDBC duomenų bazių pavyzdžiai yra „Oracle“ ir „MySQL“.

Tvarkyklės klases reikia įtraukti į „LibreOffice“ programą lange „LibreOffice → ParinktysPriemonės → Parinktys → LibreOffice → Kitos parinktys“.

### „Oracle“ duomenų bazė

Naudojant JDBC tvarkyklę prie „Oracle“ duomenų bazės galima prisijungti iš „Solaris“ arba „Linux“ sistemų. Jei norite prisijungti iš „Windows“ sistemos, reikės ODBC tvarkyklės.

UNIX sistemose įdiegta „Oracle“ duomenų bazės kliento programa turi būti suderinama su JDBC. JDBC tvarkyklės klasė, skirta 8.x versijos „Solaris Oracle“ kliento programai, yra kataloge <Oracle_kliento_programa>/product/jdbc/lib/classes111.zip. Naujausią klasės versiją galima atsisiųsti ir iš „Oracle“ tinklalapio.

Laukelyje Duomenų šaltinio URL įveskite „Oracle“ duomenų bazės serverio adresą. URL adreso sintaksė priklauso nuo duomenų bazės tipo. Daugiau informacijos galima rasti JDBC tvarkyklės dokumentacijoje.

„Oracle“ duomenų bazės atveju URL adreso sintaksė yra tokia:

oracle:thin:@mazgas:prievadas:duomenų_bazės_pavadinimas

- mazgas – tai kompiuterio, kuriame veikia „Oracle“ duomenų bazė, pavadinimas. Vietoj mazgo galima įrašyti ir serverio IP adresą.

- prievadas – tai „Oracle“ duomenų bazės stebimo prievado numeris. Jį turi žinoti duomenų bazės administratorius.

- duomenų_bazės_pavadinimas – „Oracle“ duomenų bazės pavadinimas. Ji turi žinoti duomenų bazės administratorius.

### „MySQL“ duomenų bazė

„MySQL“ duomenų bazės tvarkyklę galima atsisiųsti iš „MySQL“ tinklalapio.

„MySQL“ duomenų bazės adreso sintaksė yra tokia:

mysql://mazgas:prievadas/duomenų_bazės_pavadinimas

- mazgas – tai kompiuterio, kuriame veikia „MySQL“ duomenų bazė, pavadinimas. Vietoj mazgo galima įrašyti ir serverio IP adresą.

- prievadas – tai numatytojo „MySQL“ duomenų bazių prievado numeris, t. y. 3306.

- duomenų_bazės_pavadinimas – duomenų bazės pavadinimas.

## Duomenų šaltinio URL

Čia įveskite duomenų bazės URL adresą. Pavyzdžiui, jei naudojama „MySQL“ JDBC tvarkyklė, įveskite „mysql://<serverio_vardas>/<duomenų_bazės_pavadinimas>“. Daugiau informacijos apie JDBC tvarkyklę galima rasti tvarkyklės dokumentacijoje.

## JDBC tvarkyklės klasė

Įveskite JDBC tvarkyklės pavadinimą.

Kad galėtumėte naudoti JDBC tvarkyklę, pirmiausia reikia nurodyti jos adresą. Pasirinkite LibreOffice → ParinktysPriemonės → Parinktys → LibreOffice → Kitos parinktys ir spustelėkite mygtuką Klasės adresas. Nurodę klasės adresą, paleiskite „LibreOffice“ iš naujo.

## Tikrinti klasę

Tikrinamas duomenų bazės ryšys su parinktomis nuostatomis.

Naudotojo tapatumo nustatymas

Duomenų bazės vediklis